Ekonomie knou NobelprysVanjaar se wenners van die Nobelprys gaan nie meer ŉ volle miljoen Euro in die sak steek nie. Weens die ekonomiese knyp gaan vanjaar se wenners 8 miljoen krone (byna 940 000 Euro’s of ongeveer R10 miljoen) kry, in plaas van 10 miljoen krone. Die Nobelpryskomitee glo die wenners sal steeds die prys as gesog ervaar, al is die prysgeld effens minder. Die komitee maak van volgende week af die wenners bekend. Die oorhandiging vind op 10 Desember plaas.